אהרון הקליט את השיר לאחר שאוחיון ודרור, יוצרי השיר, השמיעו לו את הסקיצה הראשונית שלו באולפן ההקלטות, ולדבריו, "כבר משמיעה ראשונה התמכרתי לקסם של השיר הזה שמלטף לך את הלב". באתר כיפה, תואר השיר כ"שיר אהבה קיצי".
הצלחה.
בשבוע הראשון לצאתו, הגיע השיר למקום ה-15 במצעד השבועי של מדיה פורסט, עם 69 השמעות בתחנות הרדיו בישראל. שבוע לאחר מכן, קפץ למקום הראשון, עם 141 השמעות.
יוליוס לבלש סטיוארט
ישיבת נר זרח
ישיבת נר זרח היא ישיבה גדולה במושב עוצם המשתייכת לזרם החרדי-ליטאי. הישיבה נוסדה על ידי הרב יששכר מאיר ב-2006. שם הישיבה "נר זרח" הוא על שם הרב זרח פלוק. בישיבה לומדים נכון לאלול תשפ"א כ-200 בחורים.
היסטוריה.
הישיבה הוקמה על ידי הרב יששכר מאיר בשנת תשס"ו שהעמיד בראשה את תלמידיו הרב אליהו אליעזר ברוורמן, הרב ישראל לנדא והרב מנחם שפירא. משגיח הישיבה היה הרב אליהו אליעזר יעקובזון רבה של תפרח.
ראשיתה של הישיבה היה במושב זרועה שם הוקמה במתכונת של ישיבת קיבוץ כחלק מחזונו של הרב יששכר מאיר לחזק את התורה והיהדות בנגב, לאחר התנגדות והתנכלויות לישיבה מצד תושבים מעטים, עברה הישיבה באלול תשע"ד ליישוב עוצם בחבל לכיש, שם גם הכניסה הישיבה בשנת תשע"ו את השיעור א' הראשון שלה.
לאחר פטירת הרב יששכר מאיר בתשע"א מונה הרב ישראל לנדא לראש הישיבה, בתפקיד זה שימש עד למינויו לר"מ בישיבת עטרת ישראל בשנת תשע"ג.
בשלב מסוים נקלעה הישיבה למצב כלכלי קשה, וכדי לנסות לייצבה לקח הרב ברוך ויסבקר ראש ישיבת בית מתתיהו את הישיבה תחת חסותו ואף היה מגיע למסור שיעורים באופן קבוע בישיבה, אך הניסיון לא עלה יפה ולאחר תקופה קצרה פורק. בשלהי שנת תשע"ג בהוראתו של הגראי"ל שטיינמן הכניס הרב יעקב וירז'בינסקי את הישיבה תחת רשת מוסדות ארחות תורה, כחלק מהשינויים בישיבה מונה הרב יצחק זאב פיינשטיין לראש הישיבה ונכנסו רמי"ם חדשים.
נכון לאלול תשפ"א לומדים בישיבה כמאתיים בחורים בשישה ועדים. הוועדים בישיבה קטנים מבישיבות אחרות, זאת על פי הוראותיו של הגראי"ל שטיינמן.
צוות הישיבה.
ראש הישיבה הוא הרב יצחק זאב פיינשטיין ומנהלה הרוחני של הישיבה הוא הרב אברהם קוזוקין.
ראש הקיבוץ הוא הרב ישעיהו שיינברגר והרמי"ם הם הרב שמואל אנסבכר והרב בנימין בראך.
המשיבים בישיבה הם הרב משה סטפנסקי בסדר א', הרב יעקב מושקט, והרב יצחק אדלשטיין בסדר שני, והרב יחזקאל פרבשטיין והרב מאיר אינגבר בסדר שלישי.
מורטן
מורטן (בגרמנית: Murten; בצרפתית: Morat) היא עיירה בקנטון פריבור, שווייץ. באזור העיירה נמצאים טירת מינכן-ווילר , טירת מורטן , טירת לוונברג ומוזיאון מורטן .
גאוגרפיה.
העיירה נמצאת כ-13 ק"מ מבירת הקנטון פריבור, פריבור, וכ-25 ק"מ מבירת שווייץ, ברן. בנוסף, העיירה נמצאת ליד אגם מורטן .
תנועה ותחבורה.
העיירה נמצאת ליד הכבישים הלאומיים 1 ו-22. בנוסף, תחנת הרכבת מורטן נמצאת באזור העיירה.
ג'יימס נאנלי
ג'יימס ויליאם נאנלי (באנגלית: James William Nunnally; נולד ב-14 ביולי 1990) הוא כדורסלן אמריקאי, המשחק בעמדת הסמול פורוורד והקלע בפרטיזן בלגרד.
קריירת תיכונים ומכללות.
נאנלי למד בבית הספר התיכון ווסטון ראנץ', שבסטוקטון, קליפורניה. בעונתו השנייה בתיכון, הוא העמיד ממוצעים של 10.0 נקודות ו-8.4 ריבאונדים למשחק. בעונתו השלישית, הוא העמיד 19.0 נקודות, 6.5 ריבאונדים ו-3.5 אסיסטים למשחק, כשהוא נבחר לשחקן השנה של סטוקטון ושל המחוז.
בנובמבר 2007, התחייב נאנלי לשחק במכללות באוניברסיטת קליפורניה בסנטה ברברה.
בעונתו האחרונה בתיכונים, הוא העמיד ממוצעים של 22.1 נקודות, 8.3 ריבאונדים, 3.4 אסיסטים, 1.9 חטיפות ו-1.2 חסימות למשחק, כשסייע לווסטון ראנץ' לצבור מאזן 0–14. הוא נבחר לשחקן המצטיין של המחוז ולחמישיות העונה.
בעונתו הראשונה במכללה, נאנלי היה אחד מארבעת השחקנים ששיחקו בכל 31 המשחקים. באותם המשחקים, נאנלי העמיד ממוצעים של 7.9 נקודות, 3.3 ריבאונדים ו-1.5 אסיסטים למשחק.
בעונתו השנייה, נבחר נאנלי לחמישייה השנייה של המערב ולחמישייה הראשונה בטורניר האליפות. ב-29 משחקים, הוא העמיד ממוצעים של 14.7 נקודות, 5.6 ריבאונדים ו-1.9 אסיסטים ב-29.9 דקות למשחק.
בעונתו השלישית, הוא נבחר לשחקן המצטיין במחוז ולחמישייה הראשונה בטורניר האליפות לאחר שהוביל את המכללה לאליפות שנייה ברצף. ב-32 משחקים, הוא העמיד ממוצעים של 16.3 נקודות, 5.7 ריבאונדים ו-1.8 אסיסטים ב-33.0 דקות למשחק.
בעונתו האחרונה במכללות, הוא נבחר לחמישייה השנייה של המערב בפעם השנייה בקריירה שלו, ולחמישייה הראשונה בטורניר האליפות בפעם השלישית ברציפות. ב-31 משחקים, הוא העמיד ממוצעים של 16.0 נקודות, 5.9 ריבאונדים ו-2.8 אסיסטים ב-33.7 דקות למשחק.
קריירה מקצועית.
בשנת 2012, לאחר שלא נבחר בדראפט ה-NBA, החל לשחק נאנלי בסקרמנטו קינגס במהלך ליגת הקיץ של ה-NBA. ב-19 באוגוסט, הוא חתם על חוזה לעונה באנוסי קוואלה מהליגה היוונית. באוקטובר אותה שנה הוא עזב את קוואלה, לאחר שלושה משחקים בלבד.
ב-2 בנובמבר 2012, הוא נבחר בסיבוב השני בדראפט ליגת הפיתוח של ה-NBA, על ידי בייקרספילד ג'אם.
ביולי 2013 הצטרף נאנלי למיאמי היט עבור ליגת הקיץ. ב-28 בספטמבר, הוא חתם בפיניקס סאנס. עם זאת, ב-24 באוקטובר הוא שוחרר מהקבוצה.
בנובמבר 2013, נאנלי חזר לבייקרספילד. ב-11 בינואר 2014, הוא חתם על חוזה ל-10 ימים באטלנטה הוקס. ב-22 בינואר, הוא האריך את חוזהו בהוקס ל-10 ימים נוספים. לאחר שב-1 בפברואר 2014, ההוקס בחרו לא להציע לנאנלי חוזה נוסף, הוא חזר לבייקרספילד. ב-13 בפברואר 2014, נאנלי נבחר למשחק האולסטאר של ליגת הפיתוח של ה-NBA, כמחליפו של כריס ג'ונסון.
ב-20 בפברואר 2014, נאנלי עבר בטרייד לטקסס לג'נדס. ב-17 במרץ 2014, הוא חתם על חוזה ל-10 ימים בפילדלפיה 76'. ב-27 במרץ, הוא האריך את חוזהו ל-10 ימים נוספים. ב-6 באפריל, החוזה פג ופילדלפיה בחרו לא להאריך אותו.
ב-6 במאי 2014, חתם נאנלי בקנג'רוס דה סנטורס מהליגה הפורטו-ריקנית. ב-26 במאי, נאנלי שוחרר מהקבוצה לאחר שישה משחקים בלבד.
ביולי 2014, נאנלי הצטרף לאינדיאנה פייסרס עבור ליגת הקיץ של אורלנדו ולמיאמי היט לליגת הקיץ של לאס וגאס. ב-17 בספטמבר 2014, חתם לעונה באסטודיאנטס מדריד מהליגה הספרדית. בנובמבר הוא עזב את אסטודיאנטס, לאחר ששותף בשבעה משחקים. ב-1 בדצמבר 2014, הוא חתם עד תום העונה במכבי אשדוד מהליגה הישראלית.
ביולי 2015, הצטרף נאנלי שוב לאינדיאנה פייסרס עבור ליגת הקיץ. ב-22 באוגוסט, הוא חתם לעונה באבלינו מהליגה האיטלקית בכדורסל. הוא הוביל את המועדון למאזן של 14–26, כשהוא מעמיד ממוצעים של 18.4 נקודות (שלישי בליגה), 4.2 ריבאונדים ו-2.5 אסיסטים ב-40 משחקים. לאחר מכן הוא נבחר לשחקן המצטיין של העונה.
ביולי 2016, הצטרף נאנלי לפילדלפיה 76' עבור ליגת הקיץ של יוטה ולוושינגטון ויזארדס לליגת הקיץ של לאס וגאס. ב-28 ביולי, הוא חתם בפנרבחצ'ה מהליגה הטורקית. בתום העונה הוא הוביל את הקבוצה לזכייה ביורוליג.
עונה לאחר מכן, נאנלי הוביל את פנרבחצ'ה לגמר פיינל פור היורוליג, שם היא הפסידה לריאל מדריד בתוצאה 80–85. לאורך 29 משחקי יורוליג, הוא העמיד ממוצעים של 9.3 נקודות, 2.1 ריבאונדים ו-1.3 אסיסטים למשחק, כשהוא קולע ב-54 אחוזים מהשדה, ו-55.4 אחוזים לשלוש.
ב-8 באוגוסט 2018, חתם נאנלי לשנתיים במינסוטה טימברוולבס. ב-7 בינואר 2019, הוא שוחרר מהטימברוולבס לאחר ששותף ב-13 משחקים בלבד.
ב-16 בינואר 2019, חתם נאנלי על חוזה ל-10 ימים ביוסטון רוקטס. לאחר עשרת הימים, החוזה אינו חודש.
ב-27 בינואר 2019, חתם נאנלי לעונה וחצי באולימפיה מילאנו האיטלקית. ב-12 באוגוסט 2019, שוחרר נאנלי מהקבוצה.
ב-12 באוגוסט 2019, חתם נאנלי בשאנגחאי שארקס מהליגה הסינית. בקבוצה העמיד נאנלי ממוצעים של 22.3 נקודות, 5.5 ריבאונדים, 3.3 אסיסטים ו-1.2 חטיפות למשחק.
ב-3 בינואר 2020, חזר נאנלי לפנרבחצ'ה.
ב-12 באפריל 2021, חתם נאנלי על חוזה כפול בניו אורלינס פליקנס.
ב-27 ביוני 2021, חזר נאנלי לישראל וחתם לעונה עם אופציה לעונה נוספת במכבי תל אביב.
ב-14 ביולי 2022 חתם נאנלי בפרטיזן בלגרד.
בריאות הנפש של ישו
סוגיית בריאות הנפש של ישו נחקרה על ידי פסיכולוגים, פילוסופים, היסטוריונים וסופרים שונים. הראשון שהטיל ספק בגלוי בשפיותו של ישו היה הפסיכולוג הצרפתי , ראש הרופאים בפריז ומחבר הספר "La Folie de Jésus" ("הטירוף של ישו"). נקודת מבט זו מוצאת גם תומכים וגם מתנגדים.
דעות המאתגרות את שפיותו של ישו.
הפסיכיאטרים , , ויליאם הירש, , ואחרים הציעו שישו סבל מהפרעה נפשית או פסיכיאטרית. זו נתמכה, בין היתר, על ידי הכנסייה האנגליקנית, בהתבסס על העובדה שהבשורה על-פי מרקוס (מרקוס ג 21) מדווחת כי "וַיִּשְׁמְעוּ קְרוֹבָיו וַיֵּצְאוּ לְהַחֲזִיק בּוֹ כִּי אָמְרוּ יָצָא מִדַּעְתּוֹ". הפסיכולוג טוען כי ישו התקשה לתקשר עם העולם החיצון וסבל מהפרעת אישיות מרובה, כי הוא היה או אפילו סכיזופרני. בשנים 1998–2000, לשק נובאק, מפוזנן, חיבר מחקר שבו, על סמך ההיסטוריה שלו של אשליות שליחות ורעיונות מוגזמים, ומידע שהועבר בבשורות, הוא ניסה לשחזר את הנפש של ישו.
דעות המגנות על שפיותו של ישו.
דעות ופרסומים שהטילו ספק בשפיותו של ישו, במיוחד שרל בינה-סונגה וויליאם הירש, עוררו מחלוקת. אלברט שווייצר התמודד עליהם לראשונה בעבודת הדוקטורט שלו בשם "המחקר הפסיכיאטרי של ישו" (1913). זה נעשה גם על ידי התאולוג האמריקאי וולטר באנדי בספרו "הבריאות הנפשית של ישו" מ-1922.